OzLabs/hebrew-wiki-articles huggingface dataset:
אדמות מדינה (יהודה ושומרון)

אדמות מדינה ביהודה ושומרון הן שטחים שהוגדרו על ידי ישראל כקרקע ציבורית שאינה שייכת לאיש, והם מנוהלים על ידי המנהל האזרחי. נכון לשנת 2012 כ-1,440 קמ"ר ביהודה ושומרון, שהם כ-41% משטח C, הוכרזו כאדמות מדינה.

==ההכרזה על אדמות מדינה==

בצו בדבר רכוש ממשלתי (צו מס' 59), שפורסם זמן קצר לאחר תום מלחמת ששת הימים, הוגדרו כ"רכוש ממשלתי" מקרקעין אשר ב"יום הקובע" (7 ביוני 1967) היו שייכים למדינת אויב (ירדן) או רשומים על שמה. קרקעות שנתפסו על פי צו זה כונו לאחר מכן "אדמות מדינה".

מלבד הקרקעות אשר היו אדמות מדינה של ירדן ועברו לרשותה של מדינת ישראל במלחמת ששת הימים, ישנן קרקעות שהוכרזו כאדמות מדינה על ידי הפקעה. עד שנת 1979 נהג צה"ל להפקיע שטחי קרקע ביהודה ושומרון באמצעות צווים צבאיים, בהם נכתב כי השטחים נחוצים לצורכי ביטחון. נימוק זה התקבל על ידי בג"ץ במקרים רבים בשנים 1968–1979, בהן הופקעו כ-47,000 דונמים. בין השאר שימשו קרקעות אלו לבניית התנחלויות שונות.

בבג"ץ אלון מורה, שניתן ב-22 באוקטובר 1979, קיבל בית המשפט העליון את טענות העותרים נגד ההפקעה. בית המשפט ביטל את הצו הצבאי והורה על המדינה לפנות את המתנחלים מאדמות העותרים. בעקבות בג"ץ אלון מורה החליטה פליאה אלבק, מנהלת המחלקה האזרחית בפרקליטות המדינה, להפסיק את הפקעת הקרקעות ביהודה ושומרון באמצעות צווים צבאיים. בתקופת כהונתה, משנת 1979 עד 1992, היא הקפידה להכריז על אדמות מדינה ביהודה ושומרון בהתאם לכללי החוק העות'מאני משנת 1858. באופן זה הוכרזו בשנים אלו 908,000 דונם כאדמות מדינה. לאחר תקופת אלבק הוקמו מספר התנחלויות חדשות באמצעות צווי תפיסה צבאיים, בהסתמך על חוות דעת משנת 1980 של היועץ המשפטי לממשלה יצחק זמיר, לפיה בג"ץ אלון מורה מוגבל לנסיבותיו הייחודיות, ואין לשלול כליל את השימוש בפרקטיקה.

על פי כללי המשפט הבין-לאומי, סתם קרקע מוחזקת על ידי הריבון, גם כשהריבון הוא כובש. המשמעות היא שנטל ההוכחה רובץ על מי שטוען כי הקרקע שייכת לו. לאחר שמדינת ישראל מאתרת אדמות שאינן מעובדות ביהודה ושומרון, ואינן רשומות כשייכות למאן-דהוא, היא מכריזה עליהן כאדמות מדינה. ההכרזה מבוצעת באמצעות "צו בדבר רכוש ממשלתי" המונפק על ידי המנהל האזרחי, שבו ניתנת הודעה לתושבי האזור שהקרקע הופכת לאדמת מדינה. הצו נותן למי שמעוניין לערער בטענה שהקרקע היא שלו אפשרות לערעור בתוך 45 יום בפני ועדת ערר. רוב הערעורים נדחים.

בשנת 2024 נרשם שיא של לפחות 25 שנים בהיקף ההכרזה על אדמות מדינה ביהודה ושומרון, עם מעל לעשרת אלפים דונמים שהוכרזו כאדמות מדינה עד לחודש אפריל.<ref></ref>

== השימוש באדמות מדינה ==
לפי נתוני המנהל האזרחי, כפי שסוכמו על ידי תנועת שלום עכשיו, כ-600 אלף דונם מאדמות המדינה ביהודה ושומרון הוקצו להתיישבות ישראלית, 1,624 דונם הוקצו לפלסטינים, מתוכם כ-630 דונם לקיבוע שבטים בדואים, ו-669 דונם פיצוי לפלסטינים שהועברו. סך הכל לצורך התיישבות פלסטינית וצרכים פלסטיניים אחרים הוקצו כ-326 דונם, שהם כ-0.25% מכלל הקרקעות שהוקצו. כ-3,500 דונם נוספים הוקצו למשרד הביטחון לשימוש על ידי צה"ל, ושטחים נוספים הוקצו לטובת חקלאים ישראלים, לאזורי תעשייה בניהול ישראלי ולתחנות דלק ישראליות.

על אדמות המדינה נבנו במהלך השנים גם מבנים בלתי חוקיים של פלסטינים ושל יהודים. 

==ראו גם==
* רישום זכויות במקרקעין בישראל
* מעמד הקרקעות ביהודה ושומרון

==הערות שוליים==

קטגוריה:הספרה הציבורית
קטגוריה:דיני מקרקעין
קטגוריה:דיני קניין
קטגוריה:האימפריה העות'מאנית: חוק ומשפט
קטגוריה:יהודה ושומרון: חוק ומשפט
עבירת ביטחון

עבירת ביטחון היא עבירה העוסקת באיסור פגיעה בביטחון הלאומי וביחסי החוץ של מדינת ישראל.

==עבירת ביטחון בישראל==
חוק העונשין מחלק את עבירת הביטחון למספר עבירות, ביניהן: בגידה, ריגול, מסירת מידע, מרד, פגיעה בריבון זר ידידותי וטרור.<ref name=":0"></ref> החוק עבר בשל איומי פגיעה וטרור מצד מדינות וארגונים שונים כלפי שישראל, שמנסה להרתיעם.

עבירת ביטחון היא גם כל עבירה אשר כוללת פגיעה או סיוע לפגיעה בכוחות המזוינים של ישראל שהם צה"ל, משטרת ישראל, או כל כוח מזוין אחר שנמצא בחסות מדינת ישראל.<ref name=":0" />

=== עבירת בגידה ===
עבירת בגידה היא כל פעולה אשר יש בכוחה לפגוע בשלמותה של מדינת ישראל באמצעות סיוע, שירות או שכנוע של אויב המדינה לפעול כנגדה. עבירה זו כוללת גם ערעור של תושבי ישראל באמצעות תעמולה וכלים אחרים ולא רק בפגיעה במוסדותיה או שלמותה.

=== עבירת פגיעה בכוחות מזוינים ===
עבירת פגיעה בכוחות מזוינים כוללת מרד בכוחות המזוינים בחסות ישראל או הסתה להשתמטות מהם. שותפים לעבירה זו עונשם מאסר עולם.

=== עבירת ריגול ===
עבירת ריגול היא עבירה שבמסגרתה אזרח מוסר ידיעה לאויב מתוך כוונה לפגוע בביטחונה של מדינת ישראל. גם אם אזרח זה מבצע את מסירת הידיעה מתוך רשלנות או מתוך מגע עם סוכן חוץ, מדובר בעבירת ריגול במידה שווה.<ref name=":0" />

== הערות שוליים ==

קטגוריה:חוק העונשין
הקיסריאום של אלכסנדריה

הקיסריאום של אלכסנדריה הוא מקדש עתיק באלכסנדריה, מצרים. יזמה את בנייתו קלאופטרה השביעית מממלכת תלמי, פרעה האחרון של מצרים העתיקה, לכבוד אהובה יוליוס קיסר<ref></ref> או מארק אנטוניוס.<ref></ref> את המבנה סיים הקיסר הרומי אוגוסטוס, לאחר שניצח את מארק אנטוניוס וקלאופטרה במצרים. הוא הרס את כל עקבותיו של אנטוניוס באלכסנדריה, וככל הנראה הקדיש את המקדש לכת שלו.<ref name="JM"></ref>

המבנה הוסב לכנסייה נוצרית בסוף המאה ה-4. הפטריארך של אלכסנדריה בשנים 412 עד 444,<ref></ref> קיריליוס האלכסנדרוני, הסב אותו למפקדה שלו.

הפילוסופית והמתמטיקאית היפאטיה נרצחה בלינץ' בקיסריאום על ידי המון נוצרי בשנת 415. הם הפשיטו אותה וקרעו אותה לגזרים.<ref></ref>

חלקים של המקדש שרדו עד המאה ה-19. המחטים של קלאופטרה, אובליסקים שניצבו על יד המקדש, עומדים כיום בסנטרל פארק בניו יורק ועל סוללת התמזה, בלונדון.<ref name="JM" /><ref>https://www.abebooks.com/servlet/BookDetailsPL?bi=30975623523&searchurl=ds%3D20%26kn%3D9780747801580%26sortby%3D17&cm_sp=snippet-_-srp1-_-title1</ref> את המידע אודות הקיסריאום, סיפקה העבודה הארכאולוגית התת-ימית של פרנק גודיו והמכון האירופי לארכאולוגיה תת-ימית (IEASM) בנמל המזרחי של אלכסנדריה.<ref></ref> מאמר "הקיסריאום",<ref>Franck Goddio, Catherine Grataloup (pottery): The Caesarium, edited by Damian Robinson, Franck Goddio, "Constructing, Remaking and Dismantling Sacred Landscapes in Lower Egypt from the Late Dynastic to the Early Medieval Period", Oxford Centre for Maritime Archaeology Monograph, volume 11. University of Oxford, Oxford 2021, .</ref> שפורסם בשנת 2021, חושף כי עבודות הקרקע לבניית המקדש החלו לפני שלטונה של קלאופטרה השביעית. הוא מתייחס לקשר של הבניין עם הנמל בהתבסס על טקסטים עתיקים. המאמר מתאר את מיקומם של מחטי קלאופטרה מיקומם של מחטי קלאופטרה והוא מספק אינדיקציות לגבי מיקומו של המקדש עצמו.

כיום, ניצב באתר הקיסריאום פסל גדול של המנהיג הלאומני האלכסנדרוני סעד זע'לול (1859-1927).
פסל [[סעד זע'לול באלכסנדריה, שנבנה מעל אתר קיסריאום.]]

== ראו גם==
* אדריכלות מצרית עתיקה
* היסטוריה של אלכסנדריה

== הערות שוליים ==

קטגוריה:אלכסנדריה: מבנים
קטגוריה:בית תלמי
קטגוריה:האימפריה הרומית
קטגוריה:מצרים ההלניסטית
קטגוריה:מקדשים במצרים העתיקה
קטגוריה:פילוסופיה יוונית
קטגוריה:קלאופטרה השביעית
My Mind & Me

"My Mind & Me" (בעברית: "המחשבות שלי & אני") הוא סינגל שהוקלט על ידי הזמרת האמריקאית סלינה גומז. הוא יצא לאור ב-3 בנובמבר 2022, על ידי חברת התקליטים אינטרסקופ רקורדס, כסינגל שלא מתוך אלבום אולפן.<ref></ref>

== רקע וכתיבה ==
השיר נכתב על ידי גומז, איימי אלן, ג'ון בליון, מייקל פולק, סטפן ג'ונסון וג'ורדון קיי. ג'ונסון והופק על ידי המונסטרס & סטריינג'רז. ב-10 באוקטובר 2022 נשמע קטע קצר מתוכו בטריילר של הסרט Selena Gomez: My Mind & Me – סרט דוקומנטרי בעל אותו שם. ב-24 באוקטובר הכריז גומז על תאריך פרסומו הרשמי של השיר, יום אחד לפני יציאת הסרט התיעודי.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15.2 מיליון השמעות.

== מיקומי שיא ==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור My Mind & Me
!מדינה
!תאריך
!פורמט
!חברת תקליטים
!מקור
|-
!עולם
|3 בנובמבר 2022
|הזרמת מוזיקה • הורדה דיגיטלית
|אינטרסקופ רקורדס
|style="text-align:center;"|
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי סלינה גומז
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי סלינה גומז
קטגוריה:שירים מסרטי קולנוע
קטגוריה:בלדות משנות ה-2020
קטגוריה:סינגלים בהוצאת אינטרסקופ רקורדס
ענבל רז

ענבל רז (נולדה ב-1997) היא זמרת-יוצרת ישראלית.

== ביוגרפיה ==
ענבל רזמוביץ'<ref></ref> נולדה בנתניה בשנת 1997<ref></ref>. בשנת 2017, נבחנה לעונה החמישית של תוכנית המציאות "הכוכב הבא לאירוויזיון"<ref></ref><ref></ref> אליה לא התקבלה לבסוף אך המשיכה להתפרסם ביצירת קאברים ברשתות החברתיות טיקטוק, אינסטגרם ויוטיוב.

לאחר שסיימה את שירותה הצבאי בלהקת חיל האוויר החלה לעבוד על הקריירה המוזיקלית שלה וב-23 ביולי 2018 הוציאה את סינגל הבכורה שלה, "בסוף הדרך"<ref></ref>.

ב-28 ביוני 2022, לאחר הפסקה של ארבע שנים בהן התמקדה ביצירת תוכן לרשתות החברתיות, הוציאה ענבל את הסינגל "שלוותה" אשר זכה להצלחה רבה, והחליטה בזאת להוציא רמיקס של שלוותה<ref></ref><ref></ref>. וב-7 בנובמבר 2022 הוציאה את הסינגל השלישי שלה, בשם "ננה בננה" לאחר הסינגל החליטה להוציא אותו לא רק בעברית, אלא גם בשפה אנגלית<ref></ref>.

ב-21 בפברואר 2023, הוציאה את הסינגל "במציאות אחרת"<ref></ref>, וב-2 ביולי 2023 את הסינגל "מי לימדה אותך?" שנכנס למקום ה-81 במצעד ההיטליסט<ref></ref>.

ב-3 באפריל 2024 רז ואלי חולי הוציאו לאור שיר משותף בשם "מה שאני צריכה". השיר החדש נכתב בהשראת מערכת היחסים בין רז לחולי, ונכתב על ידם יחד עם ערן גולדברג, שאחראי גם על ההפקה<ref></ref>.

== חיים אישיים ==
בשנת 2018 הייתה בזוגיות עם הזמר ויוצר התוכן הישראלי קטריקס אשר שימש כהשראה לסינגל הבכורה שלה, "בסוף הדרך". במרץ 2022, לאחר שהופיעה בקליפ "תמיד זאת את" של הזמר אלי חולי<ref></ref><ref></ref> אישרו השניים כי הם מנהלים מערכת יחסים זוגית<ref></ref><ref></ref>.

== דיסקוגרפיה ==
=== סינגלים ===
{| class="wikitable sortable plainrowheaders" style="text-align:center;"
! rowspan="2" |שם השיר
! rowspan="2" |שנה
! colspan="2" |מיקומי שיא
|-
!<small>היטליסט</small>
!<small>טופ 40</small>
|-
!"בסוף הדרך"
|2018
|—
|—
|-
!"שלוותה"
| rowspan="2" |2022
|—
|—
|-
!"ננה בננה"
|—
|—
|-
!"במציאות אחרת"
| rowspan="2" |2023
|—
|—
|-
!"מי לימדה אותך?"
|81
|40<ref></ref>
|-
!"מה שאני צריכה"<small>(עם אלי חולי)</small>
|2024
| —
| —
|-
!"דיסטנס"
|2024
|–
|–
|}

== קישורים חיצוניים ==

== הערות שוליים ==

קטגוריה:זמרות ישראליות
קטגוריה:זמרות השרות בעברית
קטגוריה:חברות להקת חיל האוויר
קטגוריה:חברי להקת חיל האוויר
קטגוריה:ישראליות שנולדו ב-1997
קטגוריה:ישראלים שנולדו ב-1997
ניב ויזל

ניב דוד ויזל (נולד ב-1961 בערך) הוא פוליטיקאי ישראלי אשר שימש כראש המועצה האזורית מטה יהודה: בין דצמבר 2015 לנובמבר 2018 כממלא מקום, ומ-2018 עד 2024 כראש מועצה נבחר. קודם לכן כיהן לתקופה קצרה כסגן ראש המועצה וכיזם בתחום התיירות.

==ביוגרפיה==
נולד בקיבוץ נתיב הל"ה למאיר (מאירק'ה) ויזל לימים ראש מועצה מטה יהודה. למד בתיכון בגבעת ברנר ובתיכון הר טוב בקיבוץ צרעה. בתום לימודיו התיכוניים יצא לשנת שירות בגליל, ובסיומה התגייס לחיל השריון. לחם במבצע שלום הגליל, בעת שהיה צוער בקורס קציני שריון בחטיבה 460. במהלך הקרבות, השתתף באירוע ירי כוחותינו על כוחותינו שנודע בשם (השגוי) "קרב קמ"ט-קק"ש". שירת במגוון תפקידי פיקוד והדרכה בחיל השריון, ובשירות המילואים הגיע לדרגת סגן אלוף, כיום ביחידת איתור הנעדרים של פיקוד הדרום.

לאחר שחרורו מצה"ל התגייס לשנת שירות נוספת, במסגרתה היה אחראי על ה"שינשינים" (משרתי שנת השירות) של התנועה הקיבוצית. למד אדריכלות ועיצוב. במשך שנים רבות עסק ביזמות ופיתוח בתחום התיירות, הן בתנועה הקיבוצית והן במגזר הפרטי. בתחילת העשור השני של המאה ה-21 היה שותף בהקמת מתחם התיירות "נתיבל'ה" בקיבוצו. שימש כמזכיר קיבוץ במספר קיבוצים, וכמנהל משק בקיבוצים קריית ענבים וגברעם.

ב-2015 פרש נימי יפה, נציג נתיב הל"ה במועצת מטה יהודה וסגן ראש המועצה לענייני פיתוח, וויזל נבחר לכהן תחתיו כחבר מועצה וכסגן ראש המועצה לענייני פיתוח. זמן קצר לאחר שנכנס לתפקיד, התפטר משה דדון מתפקידו בשל החשדות הפליליים נגדו, ומליאת המועצה בחרה בוויזל למלא את מקומו כראש מועצה בפועל. הוא הוביל את המועצה ליציאה מהמשבר שאליו נקלעה בעקבות הפרשה, ואף זכתה המועצה בהובלתו בפרס המנהל התקין מטעם משרד הפנים בשנת 2016 ושוב בשנת 2017.

לקראת הבחירות לרשויות המקומיות ב-2018 הודיע על מועמדותו לתפקיד ראש המועצה, ונבחר לראשות המועצה. לקראת הבחירות לרשויות המקומיות ב-2023 הודיע שלא יתמודד שוב.

==חיים אישיים==
נשוי לדורית ואב לשלושה. מתגורר בנתיב הל"ה.

==הערות שוליים==

קטגוריה:ראשי מועצות אזוריות מטה יהודה, אבן העזר, גיזו, הרי יהודה והאלה
קטגוריה:סגני ראשי רשויות מקומיות בישראל
קטגוריה:סגני-אלופים בצה"ל
קטגוריה:חיילי צה"ל במלחמת לבנון הראשונה
קטגוריה:מזכירי קיבוצים
קטגוריה:נתיב הל"ה: אישים
קטגוריה:ישראלים שנולדו ב-1961
יחסי ליכטנשטיין–פולין

יחסי ליכטנשטיין–פולין הם יחסי החוץ קיימים בין ליכטנשטיין לפולין.

== סקירה כללית ==
היחסים הדיפלומטיים בין הרפובליקה הפולנית השנייה לנסיכות ליכטנשטיין כוננו ב-16 בפברואר 1919. מעת הצטרפותה של פולין ל ב-1 במאי 2004, נעשה שיתוף פעולה כלכלי על בסיס ההסכם על הרחבת האזור הכלכלי האירופי (EEA), בו חברה ליכטנשטיין. כלכלת ליכטנשטיין משולבת במלואה עם המערכת הכלכלית, המשפטית והמוניטארית השווייצרית. ליכטנשטיין השתלטה על רוב ההסכמים הכלכליים הבילטרליים של שווייץ עם האיחוד האירופי, כולל חברות שנגן. לאחר הצטרפותה של פולין ל-EEA, סעיף ההדדיות בטיפול בגופים כלכליים התייעל. משמעות הדבר היא האפשרות להקים סניפים של חברות פולניות בליכטנשטיין ללא הסכמה נפרדת של המינהל ולהכניסם לפנקס המפעלים, כמו במקרה של מדינות אחרות באיחוד האירופי וה-EEA.

== נציגויות דיפלומטיות ==
* ליכטנשטיין מיוצגת בפולין באמצעות השגרירות השווייצרית בוורשה.
* פולין מיוצגת בליכטנשטיין באמצעות שגרירות בברן, שווייץ.

== קישורים חיצוניים ==

== הערות שוליים ==
A View to a Kill

"A View to a Kill" (בעברית: "רצח בעיניים") הוא סינגל של להקת הגל החדש הבריטית דוראן דוראן, אשר יצא ב-6 במאי 1985. השיר שימש כשיר הנושא של הסרט "רצח בעיניים" ה-14 בסדרת סרטי ג'יימס בונד. זהו השיר האחרון שבוצע בידי הלהקה בהרכב המקורי שלה, והוא נחשב לאחד השירים המצליחים ביותר בתולדותיה. השיר נחשב גם לאחד משירי הבונד המצליחים ביותר בכל הזמנים. זהו שיר הבונד היחיד שהגיע למקום הראשון בבילבורד הוט 100 בארצות הברית; הוא נמצא גם במקום השני במשך שלושה שבועות רצופים במצעד הסינגלים הבריטי.

==כתיבה==
All Time High, שיר הנושא של הסרט "אוקטופוסי", ה-13 בסדרת ג'יימס בונד (שביצעה ריטה קולידג'), נחשב לכישלון. במהלך הפקת הסרט הבא בסדרה "רצח בעיניים", פגש בסיסט להקת דוראן דוראן ג'ון טיילור את אחד ממפיקי הסרט אלברט ברוקולי. טיילור, מעריץ מושבע של ג'יימס בונד, חיווה את דעתו על כך שהשיר של אוקטופוסי היה גרוע. ברוקולי שאל את טיילור אם הוא מסוגל לכתוב משהו יותר טוב, וטיילור השיב שכן. כך נסללה הדרך לשיתוף הפעולה בין הפקת הסרט לחברי הלהקה.

דוראן דוראן כתבו את השיר בשיתוף פעולה עם המלחין הרשמי של הסדרה ג'ון בארי. השיר שוחרר ב-6 במאי 1985, בסמוך למועד הקרנת הבכורה של הסרט בארצות הברית. השיר שוחרר בצירוף קליפ אשר בו נראים חברי הלהקה כשהם צועדים ברחובות פריז. הקליפ משלב גם סצנות מהסרט אשר מתרחשות בעיר. הקליפ זכור במיוחד בשל סצנת הסיום שלו, אשר בה אשה צעירה פונה אל סולן הלהקה סיימון לה בון ושואלת אותו: "סלח לי, האם אתה לא..." הסולן קוטע אותה ומשיב: "בון, סיימון לה בון".

זהו השיר האחרון שבוצע בידי הלהקה בהרכב המקורי שלה, והוא נחשב לאחד השירים המצליחים ביותר בתולדותיה. השיר נחשב גם לאחד משירי הבונד המצליחים ביותר בכל הזמנים. זהו שיר הבונד היחיד שהגיע למקום הראשון בבילבורד הוט 100 בארצות הברית; הוא היה נמצא גם במקום השני במשך שלושה שבועות רצופים במצעד הסינגלים הבריטי.

== מיקומי שיא ==

== קישורים חיצוניים ==
* 

==הערות שוליים==

קטגוריה:שירי 1985
קטגוריה:סינגלים מ-1985
קטגוריה:שירים מסרטי ג'יימס בונד
קטגוריה:שירים באנגלית
קטגוריה:שירי גל חדש
קטגוריה:שירי סינת'-פופ
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
גד עמוס

גד עמוס (נולד ב-24 בדצמבר 1988) הוא כדורגלן ישראלי המשחק בעמדת השוער במכבי בני ריינה.

==קריירה==
עמוס החל את הקריירה שלו במחלקת הנוער של מכבי חיפה. בקיץ הושאל להפועל עכו אך לא זכה לדקות משחק.

בקיץ הושאל להפועל חיפה. ב-4 בדצמבר ערך את הופעת הבכורה שלו בליגת העל בניצחון 1–3 נגד בני סכנין ובסך הכול רשם שש הופעות בליגת העל.

בקיץ הצטרף למכבי אחי נצרת מהליגה הלאומית. שנה לאחר מכן חזר להפועל חיפה כשוער שני, אולם לאחר שנה חזר לאחי נצרת ושיחק ארבע שנים במדיה.

לקראת קיץ הצטרף לעירוני קריית שמונה. בקריית שמונה שיחק שנתיים, שימש לרוב כשוער שני ורשם רק שמונה הופעות במדיה.

ב-18 ביולי 2020 חזר לקדנציה נוספת במכבי אחי נצרת.

בקיץ חתם בבני סכנין. בתחילת העונה היה השוער השני של המועדון אולם במהלך העונה הצליח לבסס את מקומו בהרכב הקבוצה ורשם 22 הופעות בליגה.

ב-23 במאי 2023 חתם במכבי בני ריינה בעונתו הראשונה בקבוצה זכה בתואר שוער העונה בליגת העל.

ביוני 2023 זומן לראשונה לסגל נבחרת ישראל למשחק מול נבחרת אנדורה במסגרת מוקדמות יורו 2024. הוא זומן לסגל פעם נוספת במרץ 2024, לקראת המשחק במסגרת שלב הפלייאוף של מוקדמות יורו 2024 מול איסלנד.

== תארים ==
תארים אישיים
* שוער העונה בליגת העל מטעם אתר ONE וארגון שחקניות ושחקני הכדורגל: 2023/2024
* נבחרת העונה בליגת העל מטעם אתר ONE וארגון שחקניות ושחקני הכדורגל: 2023/2024

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:טבריה: כדורגלנים
קטגוריה:כדורגלני מכבי חיפה
קטגוריה:כדורגלני הפועל עכו
קטגוריה:כדורגלני הפועל חיפה
קטגוריה:כדורגלני מכבי אחי נצרת
קטגוריה:כדורגלני עירוני נשר
קטגוריה:כדורגלני עירוני קריית שמונה
קטגוריה:כדורגלני בני סכנין
קטגוריה:כדורגלני מכבי בני ריינה
קטגוריה:ישראלים שנולדו ב-1988
ולדימיר קוקול

ולדימיר קוקול (בסלובנית: Vladimir Kokol; נולד ב-3 בינואר 1972) הוא כדורגלן עבר סלובני ששיחק בעמדת הקשר.

==קריירה==
קוקול התחיל את הקריירה שלו בקבוצת הכדורגל ז'לייזניצ'אר מריבור במדיה רשם 32 הופעות וכבש 4 שערים. בסיום העונה ירדה מריבור לליגה השנייה וחתם במורה במדיה שיחק 4 עונות וזכה עמה בגביע בעונתו השנייה.

בקיץ חתם ברודאר ולנייה ובמהלך השנה חתם בסלאבן בלופו מליגת העל הקרואטית.

בקיץ חזר לסלובניה וחתם במריבור עמה זכה באליפות בעונתו היחידה במועדון.

בקיץ חזר לקדנציה שנייה במורה. בינואר חתם באולימפיה ליובליאנה במדיה שיחק שנה וחצי בסיומן חזר למורה.

בקיץ חתם בהפועל נצרת עילית מליגת העל. ב-17 בספטמבר ערך את הופעת הבכורה שלו בקבוצה בתיקו 0-0 נגד הפועל פתח תקווה. בסיום העונה ירדה נצרת עילית לליגה הלאומית וקוקול שוחרר מהמועדון.

בהמשך הקריירה קוקול שיחק בוילדון, נ.ש. מורה, מרגרת'ן, מארקט הארטמנסדורף, גנצ'אני, צ'ארדה ורקיצ'אן.

ב-12 באוקטובר 1994 קוקול ערך את הופעת הבכורה שלו בנבחרת סלובניה בתיקו 0-0 נגד . ב-29 במרץ 1995 הבקיע את שער הבכורה שלו בנבחרת בניצחון 0-3 נגד .

==תארים==
; מורה
*הגביע הסלובני: 

; מריבור
*ליגת העל הסלובנית: 

; אולימפיה ליובליאנה
*הגביע הסלובני: 

==קישורים חיצוניים==

==הערות שוליים==

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:מריבור: כדורגלנים
קטגוריה:כדורגלני מורה
קטגוריה:כדורגלני סלאבן בלופו
קטגוריה:כדורגלני מריבור
קטגוריה:כדורגלני אולימפיה ליובליאנה
קטגוריה:כדורגלני הפועל נוף הגליל
קטגוריה:כדורגלני נבחרת סלובניה
קטגוריה:כדורגלנים זרים בישראל
קטגוריה:סלובנים שנולדו ב-1972
קרחון סמית' (אנטארקטיקה)

קרחון סמית (באנגלית: Smith Glacier) הוא זרם קרח (קרחון ) באזור ארץ מרי בירד שבאנטארקטיקה.

אורכו של הקרחון 160 קילומטרים, ולו שיפוע נמוך.

הקרחון מנקז את הר טוני, וזורם מזרחית - צפון-מזרחית לעבר ים אמונדסן.

נמוך אנטארקטיקה קרחון, שאורכו מעל 160 קילומטרים, הקרחון מתנקז מהר הטוני בכיוון מזרח - צפון-מזרח לים אמונדסן. מפיץ צפוני, קרחון קוהלר, מתנקז אל מדף הקרח של דוטסון אך הזרם העיקרי עובר לים בין חצי הדוב להר הרפי, ומסתיים במדף הקרח קרוסון .

== היסטוריה ==
=== גילוי ומיפוי הקרחון ===
הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959 - 1965.

מופה על ידי USGS מסקרי קרקע ותמונות אוויר של USN, 1959–65. נקרא על ידי US-ACAN על שם פיליפ מ. סמית' (סמית' בלפס), סגן מנהל, משרד תוכניות הקוטב, הקרן הלאומית למדע, שבשנים 71–1956 השתתף במשלחות רבות לאנטארקטיקה ביכולות שדה ופיקוח.

=== נסיגת הקרחון ===

בשנת 2001, דוקטור אנדרו שפרד ( Andrew Shepherd), עמית מחקר במרכז לתצפית קוטב (Center for Polar Observation) באוניברסיטת קולג' (University College London) בלונדון שבממלכה המאוחדת, הציג ממצאים לפיהם קרחון סמית' מאבד מניפחו במהירות (נסוג במהירות גבוהה), עקב התחממות כדור הארץ ותורם לעלייתם האיטית של האוקיינוסים.

בשנת 2011, האמיש פריצ'רד (Hamish Pritchard), מדען השייך לסקר האנטארקטי הבריטי ( British Antarctic Survey) אשר המטה שלו ממוקם בקיימברידג', שבבריטניה, הציג ממצאים לפיהם קרחון סמית' נסוג בקצב של 8.22 מטרים בשנה.

בשנת 2016, מחקר שפורסם בכתב העת ניטשור קומיוניקיישן (Nature Communication), שהסתמך על מדידות מכ"ם מוטס (מדידות שנערכו מהאוויר), מצא שהמסה של אזור החיכוך בין מדף הקרח סמית' לבין הקרקע שתחתיו בין השנים 2000 ו-2009 איבד בין 299 לכ-489.81 מטרים של קרח מוצק מתחת לקרחון סמית'. קרחון סמית' איבד יותר קרח מכל קרחון אחר שנחקר במסגתר מחקר זה. החוקרים מצאו כי קרחון סמית' נסוג בכ-38.89 קילומטרים במהלך התקופה שבין 1996 ל-2011.המדענים הגיעו למסקנה שגודל הנסיגה נובע בחלקו מהטופוגרפיה הייחודית מתחת לקרח שאפשרה ליותר מי אוקיינוס לחמוק פנימה בין הקרח והיבשה שמתחת לזרם הקרח.

סמית'
חאבייר אראגה

חאבייר ריקרדו אראגה ברמאיו (בספרדית: Xavier Ricardo Arreaga Bermello; נולד ב-28 בספטמבר 1994) הוא כדורגלן אקוודורי המשחק בעמדת הבלם בסיאטל סאונדרס.

==קריירת מועדונים==
אראגה התחיל את הקריירה שלו במחלקת הנוער של אוניון אספניולה דה גואיאקיל ממנה עבר לזו של האלי. מקבוצת הנוער המשיך לקבוצה הבוגרת ושיחק 12 משחקים בליגה. בקיץ הצטרף למחלקת הנוער של מאנטה. ב-5 ביולי 2014 ערך את הופעת הבכורה שלו בקבוצה בהפסד 3-0 לדפורטיבו קוואנקה. ב-7 במרץ 2015 הבקיע את שער הבכורה שלו בקריירה בהפסד 2-1 לגואלאסאו.

בעונת הושאל לברצלונה ספורטינג קלוב מדיה רשם 8 הופעות וכבש שני שערים. בסיום העונה, חתם על חוזה בקבוצה.

ב-7 במאי 2019 חתם בסיאטל סאונדרס מה-MLS. בשנת זכה עם המועדון בליגת האלופות של אמריקה הצפונית ואף נכלל ברשימת המצטיינים של הטורניר.

==קריירה בינלאומית==
ב-20 בנובמבר 2018 ערך את הופעת הבכורה שלו בנבחרת אקוודור במשחק ידידות נגד . ב-17 בנובמבר 2020 הבקיע את שער הבכורה שלו בנבחרת בניצחון 1-6 נגד . נכלל בסגל הנבחרת פעמיים לקראת הקופה אמריקה ופעם אחת לקראת מונדיאל 2022.

==תארים==
; ברצלונה ספורטינג קלוב
*ליגת העל האקוודורית: 

; סיאטל סאונדרס
*גביע ה-MLS: 
*ליגת האלופות של אמריקה הצפונית: 

; אישיים
*נבחרת העונה בליגת האלופות של אמריקה הצפונית: 

==קישורים חיצוניים==

קטגוריה:כדורגלנים אקוודורים
קטגוריה:בלמי כדורגל אקוודורים
קטגוריה:קשרי כדורגל אקוודורים
קטגוריה:גואיאקיל: כדורגלנים
קטגוריה:כדורגלני ברצלונה ספורטינג קלוב
קטגוריה:כדורגלני סיאטל סאונדרס
קטגוריה:כדורגלני נבחרת אקוודור
קטגוריה:כדורגלני קופה אמריקה 2019
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:ספורטאים זרים בארצות הברית
קטגוריה:אקוודורים שנולדו ב-1994
המזרח אל השלום

המזרח אל השלום היא תנועה אידאולוגית תרבותית שהוקמה בידי אינטלקטואלים מזרחים בשנת 1983, ומטרתה עשיית צדק חברתי, ראיית ישראל כחלק ממדינות האזור הערביות וחתירה לשלום עם הפלסטינים.

== רקע והיסטוריה ==
התנועה הוקמה בעקבות מלחמת לבנון הראשונה ולאחר רצח פעיל השלום אמיל גרינצווייג. המייסדים היו אנשי רוח, מחנכים ופעילי ציבור יוצאי עדות המזרח, שחפצו להדגיש כי למזרחים אין שנאה מיוחדת לערבים.

יו"ר התנועה היה פרופסור שלמה אלבז, ובין חבריה נמנו גם פרופסור אשר עידן, שלמה בר, קלוד סיטבון, הסופר עמי בוגנים, המשורר פרץ בנאי, היזם ג'ורג' אדרי, גבי מלכה, רפאל בן שושן, דודי מחלב ועוד. המשוררת פרופסור שלי אלקיים שימשה כדוברת התנועה.

במסגרת התנועה יצא לאור בטאון בשם המימד השלישי.

== חזון ומטרות ==
התנועה הייתה בעלת השקפה גאופוליטית שראתה במדינת ישראל מדינה ערבית-מזרח תיכונית המתחשבת בתרבות האזור, בניגוד לאופי המערבי שלפיה היא מתנהלת.

התנועה התנגדה לכל מעשה גזענות או אלימות כלפי ערבים, והדגישה כי היא מתנגדת לטרור משני הצדדים.

התנועה פעלה לבניית גשר בין יהודים לערבים, ותמכה בהקמת ישות פלסטינית, לאו דווקא מדינית, תוך שמירה על צביונה של מדינת ישראל.

התנועה גם תמכה בנירמול היחסים עם מרוקו, והייתה מעורבת במגעים שהביאו לביקור של ראש ממשלת ישראל שמעון פרס במרוקו ובפגישתו עם המלך חסן השני ב-22 ביולי 1986.

לפי המרצה לפילוסופיה דודי מחלב, התנועה הקדימה את זמנה בשיח, בפוליטיקת הזהויות וברעיון הרב-תרבותיות, הדגישה את התלות של רעיון אחד במשנהו, ואת הלכידות הפנימית שמתקיימת בין הרעיונות.

== לקריאה נוספת ==
* שאול צדקה, [https://www.nli.org.il/he/newspapers/dav/1983/06/03/01/article/132?&dliv=none&e=-------he-20--1--img-txIN%7ctxTI--------------1&utm_source=he.wikipedia.org&utm_medium=referral&utm_campaign=%22אבי+ברדוגו%22&utm_content=itonut תנועה מזרחית], בעיתון דבר, 3 ביוני 1983

== הערות שוליים ==

קטגוריה:תנועות שלום
קטגוריה:הסכסוך הישראלי-פלסטיני: ארגוני שמאל ישראליים
יחסי אנדורה–פולין

יחסי אנדורה–פולין הם יחסי החוץ בין אנדורה לפולין.

== סקירה כללית ==
היחסים הדיפלומטיים בין פולין ואנדורה כוננו ב-15 במאי 1996. בשנים האחרונות התהדקו היחסים הבילטרליים. ב-1 ביוני 2012 חתמו שתי המדינות על הסכם לשיתוף פעולה בתחום התיירות. ב-15 ביוני 2012, שגריר פולין בספרד ושר החוץ של אנדורה, חתמו באנדורה לה וולה על הסכם בין הרפובליקה של פולין לנסיכות אנדורה על חילופי הדברים. מידע בענייני מס נכנס לתוקף ב-18 בדצמבר 2013. מאז נובמבר 2015 פועלת בבירת הנסיכות קונסוליית הכבוד של הרפובליקה של פולין, בראשות יולנדה סוללה רואיז. ב-13 בפברואר 2017, ביקר שר החוץ של נסיכות אנדורה, גילברט סבויה סוניה, בוורשה. זה היה הביקור הראשון ברמה זו מאז כינון היחסים הדיפלומטיים והיה מענה להזמנתו של שר החוץ, ויטולד ואשצ'יקובסקי.

== שיתוף פעולה כלכלי ==
קיימת גישה הבלתי מוגבלת של סחורות פולניות לשוק באנדורה (על פי ההסכם על איחוד המכס) ועובדים פולנים לשוק העבודה של מדינה זו. ב-1 ביוני 2012, משרד הספורט והתיירות של הרפובליקה של פולין ומשרד התיירות והסביבה של נסיכות אנדורה חתמו על הסכם לשיתוף פעולה בתחום התיירות. ב-15 ביוני 2012, שגריר פולין בספרד ושר החוץ של נסיכות אנדורה, חתמו באנדורה לה וולה על הסכם בין הרפובליקה של פולין לנסיכות אנדורה על חילופי מידע בענייני מס. במקביל, חתמו שגריר הרפובליקה של פולין ושר החוץ של נסיכות אנדורה על הצהרה מדינית על תחילת המשא ומתן על חתימת ההסכם למניעת כפל מס. ערך מחזור הסחר בין פולין ואנדורה מראה מגמת עלייה. קיימת דינמיקה טובה של הייצוא הפולני, שערכו גדל כל הזמן. בשל מגעים עסקיים מועטים בין שתי המדינות, שיתוף הפעולה בהשקעות מוגבל מאוד. בשנת 2017 לא נרשמה זרימה של השקעות פולניות ישירות לאנדורה.

== נציגויות דיפלומטיות ==
* אנדורה מיוצגת בפולין באמצעות שגריר שאינו תושב הממוקם באנדורה לה וולה.
* פולין מיוצגת באנדורה באמצעות שגרירותה במדריד, ספרד, ובנוסף מחזיקה קונסוליית כבוד באנדורה לה וולה.

== קישורים חיצוניים ==

== הערות שוליים ==
קרול בובקו

קרול בובקו (באנגלית: Karol Joseph "Bo" Bobko; 23 בדצמבר 1937 – 17 באוגוסט 2023) היה טייס ואסטרונאוט אמריקאי.

==ביוגרפיה==
קרול בובקו נולד בקווינס שבניו יורק למשפחה בעלת שורשים מאוקראינה וליטא. בשנת 1959 הוא סיים לימודי תואר ראשון באקדמיית חיל האוויר של ארצות הברית. בשנת 1970 הוא קיבל תואר שני בהנדסת אווירונאוטיקה מאוניברסיטת דרום קליפורניה.

לאחר סיום לימודים באקדמיה, בובקו עבר קורס טיס והוצב בבסיס חיל האוויר סימור ג'ונסון.

==שירות בנאס"א==
בשנת 1969 בובקו התקבל ליחידת האסטרונאוטים של נאס"א. בהיותו בנאס"א הוא היה חבר בצוות תמיכה של פרויקט אפולו-סויוז.

בובקו היה טייס של צוות במשימה STS-6 שהמריאה בשנת 1983 כאשר על סיפונה פול וייץ, דונלד פטרסון וסטורי מאסגרייב. זו הייתה הפעם הראשונה שצוות מעבורת החלל ביצע פעילות חוץ-רכבית. בשנת 1985 בובקו היה מפקד צוות של STS-51-D על מעבורת החלל דיסקברי. בהמשך של אותה שנה הוא היה מפקד צוות של STS-51-J שהיה הטיסה הראשונה של מעבורת החלל אטלנטיס.

==לאחר הפרישה מנאס"א==
לאחר שפרש מנאס"א בובקו נקלט ב-Booz Allen Hamilton. בהמשך הוא עבד בחברות נוספות שעסקו בתחום תעשיית החלל.

נפטר ב-17 באוגוסט 2023.

==קישורים חיצוניים==

* [https://www.nasa.gov/sites/default/files/atoms/files/bobko_karol.pdf ביוגרפיה], באתר נאס"א
* [https://web.archive.org/web/20161227205108/http://astronautix.com/b/bobko.html ביוגרפיה]
* [https://historycollection.jsc.nasa.gov/JSCHistoryPortal/history/oral_histories/BobkoKJ/bobkokj.htm ראיון עם קארול בובקו]

קטגוריה:אסטרונאוטים אמריקאים
קטגוריה:טייסי ניסוי אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:עובדי נאס"א
קטגוריה:אמריקאים שנולדו ב-1937
קטגוריה:אמריקאים שנפטרו ב-2023
ירי באזרחים בעקבות זיהוי שגוי

ירי באזרחים בעקבות זיהוי שגוי מתרחש כאשר במצב של מתיחות אזרח מזוהה בטעות כמחבל או כפושע נמלט, ועקב כך נורה למוות. להלן דוגמאות למקרים כאלה במדינות שונות.

==בישראל==
בישראל, המתאפיינת במתיחות ביטחונית במשך כל שנותיה, אירועו מקרים אחדים של הריגת אזרחים עקב זיהוי שגוי שלהם. דוגמאות:
* ב-27 באוגוסט 1953 שומרי מושב בפרוזדור ירושלים ירו למוות בחולה נפש שזחל בקרבת המושב ולא נענה לקריאות השומרים.
* ב-3 באפריל 1993 ירו חיילי צה"ל למוות בשוטר , לאחר שמכוניתו לא עצרה במחסום.
* ב-13 במרץ 2003 נהרגו שני מאבטחים ישראלים בדרום הר חברון לאחר שזוהו בטעות כמחבלים. מפקד הפלוגה ביחידת מגלן, שחייליה ירו במאבטחים, הודח מתפקידו.
* ב-11 בנובמבר 2011, בצומת הכבישים שבין בית חג"י לקריית ארבע, ירה כוח צה"ל למוות ברב דן מרצבך כאשר נהג במכוניתו מעתניאל למערת המכפלה, בדרכו לתפילת ותיקין, לאחר שהכוח חשד שמדובר במחבל.<ref></ref>
* במהלך הפיגוע בתחנה המרכזית של באר שבע, ב-18 באוקטובר 2015, נקלע למקום הבטום זרהום (ולדה-מיכאל), מבקש מקלט בן 29 מאריתריאה, שהסתנן לישראל כארבע שנים קודם לכן, והיה בדרכו לחדש את אשרת השהייה. הוא זוהה בטעות כמחבל ונורה על ידי שוטר משמר הגבול וחיילת, ולאחר מכן על ידי קצין הביטחון של התחנה המרכזית, שהעיד בחקירתו במשטרה כי שמע את זרהום צועק "אללה אכבר". לאחר שזרהום נפצע קשה מהירי ושכב על הרצפה, ביצעו בו ניסיון לינץ' תשעה אנשים על ידי הטחת כיסאות ובעיטות בגופו ובראשו. הוא פונה לבית החולים כעבור 18 דקות ושם מת מפצעיו. בניתוח שלאחר המוות שנערך במכון לרפואה משפטית התברר כי הוא נהרג כתוצאה מהירי לעברו, ולא מהתקיפה. בגופו נמצאו שמונה קליעים, שניים מתוכם קטלניים.
* ב-30 במאי 2020, נורה למוות איאד אל-חלאק בעיר העתיקה בירושלים. אלחאלק, גבר בן 32 שאובחן על הרצף האוטיסטי בתפקוד נמוך, היה בדרכו כמדי בוקר למרכז טיפול יום לאנשים עם מוגבליות. שוטרי משמר הגבול חשדו שהוא מחבל וירו בו למוות.<ref></ref>
* ב-30 בנובמבר 2023, בפיגוע הירי ביציאה מירושלים, שני חיילים שנקלעו לפיגוע, ירו למוות ביובל דורון קסטלמן, אזרח ישראלי שירה במחבלים, לאחר שזיהו אותו בטעות כאחד המחבלים.
* הריגת שלושת החטופים הישראלים בשג'אעייה: ב-15 בדצמבר 2023, במהלך הלחימה בשכונת שג'אעייה שברצועת עזה במלחמת חרבות ברזל, כוחות צה"ל ירו למוות בשלושה ישראלים חטופים שהשתחררו משביים.<ref></ref>

==בארצות הברית==
ב-4 בפברואר 1999 ארבעה שוטרים ירו למוות בניו יורק בסטודנט מגינאה שנחשד שהוא אנס סדרתי . ארבעת השוטרים הועמדו לדין אך זוכו מאשמה. הוריו של ההרוג קיבלו פיצוי של שלושה מיליון דולר על הריגת בנם.

==בבריטניה==
ב-22 ביולי 2005 שוטרים ירו למוות בלונדון באדם שנחשד כמחבל נמלט . התקרית התרחשה שבועיים לאחר הפיגועים בלונדון שבהם נרצחו 56 אנשים.

==בהודו==
ב-4 בדצמבר 2021, מארב של צבא הודו במדינת נאגאלנד ירה למוות בשישה כורי פחם, לאחר שזיהה אותם בטעות כמורדים. במהומות שפרצו בעקבות זאת נהרגו עוד תשעה אזרחים וחייל אחד.

==בקניה==
ב-23 באוקטובר 2022 נורה למוות בקניה עיתונאי פקיסטני, לאחר שמכונית שבה נסע לא עצרה במחסום משטרתי, ונחשדה כקשורה לחטיפתו של ילד בניירובי.

==הערות שוליים==

קטגוריה:תאונות
*
השחייניות

השחייניות (The Swimmers) הוא סרט דרמה ביוגרפי משנת 2022 בבימויה של סאלי אל חוסייני מתסריט שכתבה יחד עם ג'ק תורן. בסרט מככבים נטלי עיסא, מנאל עיסא, אחמד מאלק, מתיאס שוויגהופר, עלי סולימאן, כינדה עלוש, ג'יימס קרישנה פלויד, אלמי ראשיד אלמי ויוסרה מרדיני.

הסרט הוצג בבכורה עולמית בפסטיבל הסרטים הבינלאומי של טורונטו ב-8 בספטמבר 2022, ויצא לאקרנים בבתי קולנוע נבחרים ב-11 בנובמבר 2022, לפני יציאתו לאקרנים בשירות הזרמת המדיה נטפליקס ב-23 בנובמבר 2022.

== עלילה ==
מבוסס על סיפורה של הפליטה והשחיינית האולימפית המתבגרת יוסרה מרדיני ואחותה שארה מארדיני שגררה סירה של פליטים למקום מבטחים מעבר לים האגאי. האחיות ברחו ממלחמת האזרחים בסוריה והגיעו לגרמניה, דרך טורקיה ויוון.

== שחקנים ודמויות ==
* נטלי עיסא בתור יוסרה מרדיני
* מנאל עיסא בתור שארה מארדיני
* אחמד מאלק בתור ניזאר
* מתיאס שווייגהופר בתור סוון
* ג'יימס קרישנה פלויד בתור אמאד
* עלי סלימאן בתור עזאת מרדיני
* כינדה עלוש בתור מרבת מרדיני
* אלמי ראשיד אלמי בתור בילאל

== הפקה ==
באפריל 2021, הוכרז שהשחקניות מנאל עיסא ונטלי עיסא, לוהקו לגלם את האחיות יוסרא מרדיני ושארה מארדיני.<ref></ref>

הצילומים הושעו כשבוע לפני התפרצותה המאסיבית של מגפת הקורונה העולמית בתחילת 2020. ההפקה המשיכה באפריל 2021, כשהצילומים נערכו גם בבריטניה, בבלגיה ובטורקיה.<ref></ref>

== הפצה ==
הסרט הוצגה בבכורה עולמית בפסטיבל הסרטים הבינלאומי של טורונטו ב-8 בספטמבר 2022, ויצא לאקרנים בבתי קולנוע נבחרים ב-11 בנובמבר 2022, לפני יציאתו לאקרנים בשירות הזרמת המדיה נטפליקס ב-23 בנובמבר 2022.<ref>https://www.theglobeandmail.com/arts/film/tiff/article-the-swimmers-chosen-as-toronto-international-film-festival-opening// </ref>

== ראו גם ==

* משלחת הפליטים באולימפיאדת ריו דה ז'ניירו (2016)

==קישורים חיצוניים==

== הערות שוליים ==

קטגוריה:ברלין בקולנוע
קטגוריה:סרטי 2022
קטגוריה:נטפליקס: תוכניות וסדרות
קטגוריה:סרטים באנגלית
קטגוריה:סרטים ביוגרפיים
קטגוריה:סרטי דרמה
קווין שטוגר

קווין שְׁטוֹגֶר (בגרמנית: Kevin Stöger; נולד ב-27 באוגוסט 1993) הוא כדורגלן אוסטרי המשחק בעמדת הקשר בבורוסיה מנשנגלדבך מהבונדסליגה. הוא אחיו הצעיר של הכדורגלן פסקל שטוגר.

== קריירה ==
שטוגר נולד בשטייר שבאוסטריה.

ב-22 בינואר 2011, קווין שטוגר ערך את הופעת הבכורה שלו בקבוצה השנייה של שטוטגרט, דאז בליגה השלישית בגרמניה נגד קרל צייס יינה.

בעונת 2012/13 קודם לקבוצה הראשונה של שטוטגרט. שטוגר ערך את הופעת הבכורה שלו עבור שטוטגרט ב-31 באוקטובר 2012 במהלך הסיבוב השני של הגביע הגרמני בניצחון ביתי 3–0 נגד סנט פאולי.

ב-יולי 2013 חתם שטוגר בפ.צ. קייזרסלאוטרן בהשאלה עד יוני 2015.

ב-26 באוגוסט 2015 חתם שטוגר בפאדרבורן 07.

הוא עבר לפורטונה דיסלדורף, אחת העולות החדשות לבונדסליגה ב-28 במאי 2018. הוא קיבל את המספר 22.

ב-7 באוקטובר 2020 חתם שטוגר במיינץ בהעברה חופשית, על חוזה לשנתיים.

ב-10 ביוני 2022 חתם שטוגר בבוכום בהעברה חופשית, גם כן על חוזה לשנתיים.

ב-4 ביוני 2024 חתם שטוגר על חוזה לשלוש שנים עד ליוני 2027 בבורוסיה מנשנגלדבך בהעברה חופשית.

== קריירה בינלאומית ==
בגיל 17 זומן שטוגר לסגל האוסטרי למונדיאל עד גיל 20 ב-2011.

== סטטיסטיקות קריירה ==
===מועדונים===
מעודכן ל-27 במאי 2024
{| class="wikitable"
|+<sub>הופעות ושערים לפי מועדון, עונה ותחרות</sub>
! rowspan="2" |מועדון
! rowspan="2" |עונה
! colspan="3" |ליגה
! colspan="2" |גביע
! colspan="2" |בסך הכל
|-
!ליגה
!הופעות
!שערים
!הופעות
!שערים
!הופעות
!שערים
|-
| rowspan="4" |שטוטגרט II
|2010/11
| rowspan="3" |הליגה הגרמנית השלישית
|6
|0
| colspan="2" |—
|6
|0
|-
|2011/12
|23
|2
| colspan="2" |—
|23
|2
|-
|2012/13
|22
|2
| colspan="2" |—
|22
|2
|-
! colspan="2" |בסך הכל
!51
!4
!0
!0
!51
!4
|-
|שטוטגרט
|2012/13
|בונדסליגה
|0
|0
|1
|0
|1
|0
|-
|קייזרסלאוטרן II
|2013/14
|הליגה הגרמנית הרביעית
|6
|0
| colspan="2" |—
|6
|0
|-
| rowspan="3" |קייזרסלאוטרן
|2013/14
| rowspan="2" |בונדסליגה 2
|6
|1
|1
|0
|7
|1
|-
|2014/15
|30
|2
|3
|0
|33
|2
|-
! colspan="2" |בסך הכל
!36
!3
!4
!0
!40
!3
|-
|פאדרבורן
|2015/16
|בונדסליגה 2
|25
|1
|1
|0
|26
|1
|-
| rowspan="3" |בוכום
|2016/17
| rowspan="2" |בונדסליגה 2
|7
|1
|1
|2
|8
|3
|-
|2017/18
|30
|4
|2
|0
|32
|4
|-
! colspan="2" |בסך הכל
!37
!5
!3
!2
!40
!7
|-
| rowspan="3" |פורטונה דיסלדורף
|2018/19
| rowspan="2" |בונדסליגה
|25
|1
|3
|1
|28
|2
|-
|2019/20
|17
|0
|2
|1
|19
|1
|-
! colspan="2" |בסך הכל
!42
!1
!5
!2
!47
!3
|-
| rowspan="3" |מיינץ
|2020/21
| rowspan="2" |בונדסליגה
|19
|3
|1
|0
|20
|3
|-
|2021/22
|23
|1
|2
|0
|25
|1
|-
! colspan="2" |בסך הכל
!42
!4
!3
!0
!45
!4
|-
| rowspan="3" |בוכום
|2022/23
| rowspan="2" |בונדסליגה
|32
|5
|3
|1
|35
|6
|-
|2023/24
|34
|8
|1
|0
|35
|8
|-
! colspan="2" |בסך הכל
!66
!13
!4
!1
!70
!14
|-
! colspan="3" |נתוני קריירה
!305
!31
!22
!5
!327
!36
|}

== קישורים חיצוניים ==

קטגוריה:כדורגלנים אוסטרים
קטגוריה:כדורגלני בוכום
קטגוריה:כדורגלני מיינץ 05
קטגוריה:כדורגלני פורטונה דיסלדורף
קטגוריה:כדורגלני פאדרבורן 07
קטגוריה:כדורגלני שטוטגרט
קטגוריה:כדורגלני פ.צ. קייזרסלאוטרן
קטגוריה:אוסטרים שנולדו ב-1993
הפיגוע באזור התעשייה אריאל

הפיגוע המשולב באריאל הוא פיגוע דקירה ודריסה שהתרחש ב־15 בנובמבר 2022 באזור התעשייה אריאל מערב. בפיגוע נרצחו שלושה אנשים ונפצעו חמישה. הפיגוע התרחש באזור התעשייה בעיר ובכביש 5 הסמוך. המחבל נורה למוות בידי חיילים ואזרח.

== הפיגוע ==
הפיגוע אירע ב־15 בנובמבר 2022 והתפרס על שלושה מוקדים, בכניסה לאזור התעשייה אריאל מערב, בתחנת הדלק Ten במקום ובכביש 5 הסמוך.

מוחמד אלסוף, פלסטיני בן 18 מהכפר חארס הסמוך ובעל אישור עבודה בישראל, הגיע סמוך לשעה 9:30 בבוקר לכניסה לאזור התעשייה אריאל מערב. במהלך הבידוק הביטחוני בכניסה הציג למאבטח את אישור העבודה ואז דקר אותו בצווארו. מאבטח נוסף שהיה במקום ירה באוויר ולא אל עבר המחבל, לדבריו, על מנת שלא לפגוע באנשים רבים שהיו שם.

המחבל המשיך ממחסום הכניסה אל תחנת הדלק Ten הסמוכה. בתחנת הדלק המחבל רצח בדקירות את מוטי אשכנזי ומיכאל לדיגין שהיו עסוקים במילוי אוויר ובתדלוק, ופצע קשה אדם נוסף. משם גנב המחבל רכב ונהג אל עבר כביש 5, ובו דרס למוות את תמיר אביחי שהיה מחוץ לרכבו. לאחר מכן יצא מהרכב ודקר אדם נוסף, וגנב רכב נוסף. בשלב מסוים ביצע המחבל פניית פרסה, ונסע בניגוד לתנועה. כתוצאה מכך נגרמה תאונת שרשרת בהשתתפות 8 כלי רכב, וממנה נפגעו בני אדם נוספים. משלא הצליח להמשיך בנסיעתו יצא המחבל מהרכב והחל במנוסה, עד שנורה למוות בידי אזרח נושא נשק, חייל מגדוד 51 בחטיבת גולני וחייל שריון.

בפיגוע נרצחו שלושה בני אדם, שניים כתוצאה מדקירה ואחד בדריסה, ונפצעו חמישה נוספים באורח קשה וקל.

חלקים מהפיגוע וחיסול המחבל תועדו בווידאו.

== לאחר הפיגוע ==
מהתחקיר עולה כי בסמוך למאבטח ששהה בעמדת הבידוק ונדקר עמד מאבטח נוסף. הוא ירה באוויר בטענה שחשש לפגוע בחפים מפשע ולא רדף אחרי המחבל שברח לתחנת הדלק ושם המשיך את הפיגוע.

== קישורים חיצוניים ==
* 
* 
* 

==הערות שוליים==

קטגוריה:טרור פלסטיני
אזור התעשייה אריאל
אזור התעשייה אריאל
קטגוריה:אריאל: פיגועים
אזור התעשייה אריאל
אזור התעשייה אריאל
קטגוריה:אירועי דקירה המוניים
2022 במדע

== אסטרונומיה וחקר החלל==
* 11 בינואר – גשושית צ'אנג-אה 5 גילתה מים על פני הירח.
* 26 בספטמבר – ניסוי הסטת אסטרואיד כפול

==פיזיקה==
* 9 בפברואר – שיא חדש בייצור אנרגיה בעזרת היתוך גרעיני תוך ייצור 11 מגה־ואט (פי 2 מהשיא הקודם).
* 12 ביולי – פרסום תצלומים ראשונים שבוצעו על ידי טלסקופ החלל ג'יימס וב.

==כימיה==

==טכנולוגיה==

* 20 בדצמבר – חברת OpenAI הוציאה לאור את Point-E, בינה מלאכותית, אשר בונה מודלים תלת-ממדים מטקסטים שהיא מקבלת.<ref></ref>

==רפואה==
* 13 בינואר – על בסיס בדיקות של מיליוני אנשים נקבע שEpstein-Barr virus הוא הסיבה הנפוצה ביותר לטרשת נפוצה.
* 26 בינואר – לראשונה בוצע לפרוסקופיה על ידי רובוט בלבד.
* 23 ביולי – ארגון הבריאות העולמי הכריז על התפרצות אבעבועות הקוף לאחר גילוי של כ-17 אלף חולים ברחבי העולם.
==ארכאולוגיה==
* 2 בפברואר – גילוי שרידי בני אדם מלפני 1.5 מיליון שנים בעמק הירדן
* 9 במרץ – גילוי שרידי אוניית אנדיורנס בקרבת אנטארקטיקה.

==מדעי הארץ==
* 20 בינואר – גילוי שונית אלמוגים באורך של כ-3 ק"מ באזור טהיטי.
* 1 במרץ – השלכות התפרצות הר הגעש הונגה טונגה עלולות להביא להגדלת טמפרטורה בכ-0.6 מעלות.
* 6 בנובמבר – פתיחת ועידת האומות המאוחדות לשינוי אקלים.

==פרסים==
*פרס נובל:
**פרס נובל לפיזיקה – אלן אספה, ג'ון פ' קלאוזר ואנטון ציילינגר על ניסויים בפוטונים שזורים העומדים בבסיס הפרתם של אי-שוויונות בל, וחלוציות במדע האינפורמציה הקוונטית
**פרס נובל לכימיה – קרולין ברטוצי, מורטן מלדל וקרל בארי שארפלס על פיתוח כימיית ה"קליק" והכימיה הביו-אורתוגונלית
**פרס נובל לפיזיולוגיה ורפואה – סוונטה פבו על תגליותיו בחקר הגנום של הומיניניים שנכחדו ואבולוציית האדם.
*פרס אבל – דניס סאליבן - על תרומותיו לחקר הטופולוגיה, ובמיוחד לחקר הטופולוגיה האלגברית, הגאומטרית והמערכות הדינמיות.
* מדליית פילדס - הוגו דומיניל-קופן, ג'ון הא, ג'יימס מיינרד, מריאנה ויזובסקה

==נפטרו==
* 5 באפריל – סידני אלטמן ביולוג אמריקאי, חתן פרס נובל (נולד ב-1939)

==קישורים חיצוניים==

==הערות שוליים==

*
שייקו קויאטה

שייקו קויאטה (בצרפתית: Cheikhou Kouyaté; נולד ב-21 בדצמבר 1989) הוא כדורגלן סנגלי המשחק בעמדת הקשר האחורי בנוטינגהאם פורסט ובנבחרת סנגל.

==קריירת מועדונים==
===ראשית הקריירה===
קויאטה החל לשחק כדורגל בקבוצת הילדים של יאגו דקר במדיה שיחק עד ספטמבר בה הצטרף למחלקת הנוער של בריסל. כעבור שנה הצטרף לקבוצה הבוגרת של המועדון. בקבוצה הבוגרת שיחק שנה בסיומה עזב את המועדון לאחר שלא קיבל שכר במשך שלושה חודשים.

בקיץ חתם לארבע שנים באנדרלכט והושאל כעבור זמן קצר לקורטרייק עד לסיום העונה. במדי אנדרלכט קויאטה זכה ב-4 אליפויות ו-3 גביעים.

===ווסטהאם יונייטד===
ב-18 ביוני 2014 קויאטה חתם לארבע שנים בווסטהאם יונייטד ששילמה תמורתו 7 מיליון פאונד. ב-16 באוגוסט ערך את הופעת הבכורה שלו בקבוצה בהפסד 1-0 לטוטנהאם הוטספר. ב-28 בדצמבר קויאטה כבש את שערו הראשון בווסטהאם בהפסד 2-1 לארסנל. את השער השני שלו הבקיע ב-8 בפברואר 2015 בתיקו 1-1 נגד מנצ'סטר יונייטד. במרץ קויאטה על חוזה חדש לחמש שנים במועדון.

בעונת 2015/2016 הורחק פעמיים בכרטיס אדום, אך בשני המקרים ההתאחדות לכדורגל באנגליה ביטלה את ההרחקה האוטומטית למשחק שלאחר מכן. ב-4 באוגוסט 2016 הבקיע בניצחון 0-3 נגד דומז'אלה במסגרת מוקדמות הליגה האירופית, שהיה גם השער הראשון של ווסטהאם אי פעם באצטדיון לונדון.

ב-24 בנובמבר 2017 כבש במשחק הליגה נגד לסטר סיטי אותו חגג הנפת ידיים בצורה מונמכת במטרה להעלות את המודעות כלפי העבדות המתמשכת בלוב.

===קריסטל פאלאס===
ב-1 באוגוסט 2018 קויאטה חתם לארבע שנים בקריסטל פאלאס תמורת 9.5 מיליון פאונד. עשרה ימים לאחר מכן, ערך את הופעת הבכורה שלו בקבוצה בניצחון 2–0 נגד פולהאם. ב-26 בדצמבר 2019 הבקיע את שער הבכורה שלו בקבוצה בניצחון 1-2 נגד ווסטהאם.

===נוטינגהאם פורסט===
ב-13 באוגוסט 2022 חתם לשנתיים בנוטינגהאם פורסט.

==קריירה בינלאומית==
בצעירותו, קויאטה שיחק בנבחרות הצעירות של סנגל.

ב-29 בפברואר 2012 ערך את הופעת הבכורה שלו בנבחרת הבוגרת של סנגל במשחק ידידות נגד . בקיץ של אותה שנה, קויאטה השתתף עם הנבחרת באולימפיאדת לונדון בה הגיעה נבחרתו לרבע הגמר. ב-5 בספטמבר הבקיע את שער הבכורה שלו בנבחרת בניצחון 0-2 נגד .

קויאטה נכלל בסגל הנבחרת 4 פעמים לקראת גביע אפריקה לאומות (ואף היה שותף לזכייה אחת ב-2021) ופעמיים לקראת גביע העולם בכדורגל.

נכלל בסגל נבחרת סנגל לטורניר גביע אפריקה לאומות 2023.

==חיים אישיים==
קויאטה הוא מוסלמי אדוק שמקיים את מצוות החג' מדי שנה לעלות לעיר מכה. דווח בתקשורת בסנגל שהוא נשוי לשתי נשים.

במאי הביע תמיכה בחברו לנבחרת אידריסה גייה, שסירב ללבוש את חולצת קבוצתו פריז סן-ז'רמן הצרפתית, עקב הופעת דגלי קהילת הלהט"ב על החולצה.

==תארים==
; אנדרלכט
*ליגת העל הבלגית: , , , 
*הסופר קאפ הבלגי: , , 

; נבחרת סנגל
*גביע אפריקה לאומות: 2021

==קישורים חיצוניים==

==הערות שוליים==

קטגוריה:כדורגלנים סנגלים
קטגוריה:בלמי כדורגל סנגלים
קטגוריה:קשרי כדורגל סנגלים
קטגוריה:דקר: כדורגלנים
קטגוריה:כדורגלני אנדרלכט
קטגוריה:כדורגלני קורטרייק
קטגוריה:כדורגלני וסטהאם יונייטד
קטגוריה:כדורגלני קריסטל פאלאס
קטגוריה:כדורגלני נוטינגהאם פורסט
קטגוריה:כדורגלני נבחרת סנגל
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ספורטאים סנגלים בבלגיה
קטגוריה:ספורטאים סנגלים באנגליה
קטגוריה:סנגלים שנולדו ב-1989
ג'ון וו

ג'ון וו יו סן (באנגלית: John Woo Yu-Sen) הוא במאי קולנוע הונג קונגי, שידוע בעיקר בסרטי הפעולה שיצר בהונג קונג, הוליווד וסין. בין סרטיו הידועים "עימות חזיתי", "משימה בלתי אפשרית 2", "קוד שבור" ו-"לחישות מלחמה".

== פילמוגרפיה חלקית ==
* הרוצח (1989)
* Hard Boiled (1992)
* מטרה קשוחה (1993)
* קוד שבור (1996)
* עימות חזיתי (1997)
* משימה בלתי אפשרית 2 (2000)
* לחישות מלחמה (2002)
* צ'ק פתוח (2003)
* הצוק האדום (2008)
* הצוק האדום 2 (2009)
* Reign of Assassins (2010)
* The Crossing (2014)
* The Crossing 2 (2015)
* מצוד (2017)
* לילה שקט (2023)
* The Killer (TBA)

== קישורים חיצוניים ==

* 

* 
* 

קטגוריה:ילידי 1946
קטגוריה:במאי קולנוע סינים
קטגוריה:תסריטאי קולנוע סינים
קטגוריה:מפיקי קולנוע סינים
אלכסנדר אוקידז'ה

אלכסנדר אוקידז'ה (בצרפתית: Alexandre Oukidja; נולד ב-19 ביולי 1988) הוא כדורגלן אלג'יראי-צרפתי המשחק בעמדת השוער במץ.

==קריירת מועדונים==
אוקידז'ה התחיל את הקריירה שלו בקבוצת הכדורגל גווניון במדיה רשם הופעה אחת. בקיץ חתם בליל ושיחק בעיקר בקבוצת המילואים. ב-27 בינואר 2012 הושאל לאווירון ביון עד לסיום העונה. בקיץ הושאל למוסקרון מהליגה הבלגית השנייה במדיה שיחק שנתיים.

בקיץ אוקדידז'ה חתם בשטרסבורג מהליגה השלישית. אוקידז'ה היה שותף לעלייה של המועדון לליגה השנייה וכעבור שנה לליגת העל הצרפתית. בעונתו הראשונה בליגה הבכירה, אוקידז'ה איבד את מקומו בהרכב אך חזר אליו בחצי העונה השני.

בקיץ הצטרף למץ מהליגה השנייה והיה שותף לעלייה שלה לליגת העל בסיום העונה.

==קריירה בינלאומית==
בשנת אוקידז'ה קיבל אישור לייצג את אלג'יריה בזכות העובדה כי אביו הוא יליד המדינה. ב-26 במרץ 2019 ערך את הופעת הבכורה שלו בנבחרת במשחק ידידות. נכלל בסגל הנבחרת פעמיים בגביע אפריקה לאומות ולזכותו זכייה אחת בטורניר בשנת 2019.

==תארים==
; נבחרת אלג'יריה
*גביע אפריקה לאומות: 2019

==קישורים חיצוניים==

קטגוריה:כדורגלנים צרפתים
קטגוריה:כדורגלנים אלג'יראים
קטגוריה:שוערי כדורגל צרפתים
קטגוריה:שוערי כדורגל אלג'יראים
קטגוריה:כדורגלני ליל
קטגוריה:כדורגלני מוסקרון
קטגוריה:כדורגלני שטרסבורג
קטגוריה:כדורגלני מץ
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ספורטאים זרים בבלגיה
קטגוריה:ספורטאים צרפתים בבלגיה
קטגוריה:אלג'יראים שנולדו ב-1988
קטגוריה:צרפתים שנולדו ב-1988
מצעד 100 הסינגלים ההולנדיים

מצעד 100 הסינגלים ההולנדיים (באנגלית: Dutch Single Top 100 או Single Top 100) הוא מצעד מוזיקה הולנדי, המתבסס על מכירות סינגל פיזיות רשמיות, הורדות מוזיקה חוקיות, והזרמת מוזיקה. Dutch Charts אחראי על פרסום המצעד, אשר נחשב כאחד משלושת המצעדים הגדולים בהולנד, יחד עם Dutch Top 40 ומגה טופ 30.<ref></ref>

== היסטוריה ==
המצעד התחיל ב-23 במאי 1969 כהילברסום 3 טופ 30 (Hilversum 3 Top 30), שהיה באחריותם של VPRO ו-NOS . ב-1971 שונה שמו של המצעד ל-Daverende Dertig. ביוני 1978, מספר הסינגלים המופיעים במצעד המוזיקה גדל מ-30 ל-50. ב-1985, האחראיות על המצעד הועברה ל-TROS . תוכנית המוזיקה ההולנדית, TopPop , של AVRO , פרסמה את המצעד ב-1974–1978, וכן ב-1981–1986. ב-1987, מספר הסינגלים המופיעים במצעד המוזיקה גדל מ-50 ל-100.

לאורך השנים היו למצעד המוזיקה מספר שמות:
* 1969–1974: הילברסום 3 טופ 30 (Hilversum 3 Top 30; מאז 2 באפריל 1971: Daverende 30)
* 1974–1993: נשיונל היטפרייד (Nationale Hitparade)
** 1974–1978 כמצעד 30 המובילים
** 1978–1987 כמצעד 50 המובילים
** 1987–1989: נשיונל היטפרייד טופ 100 (Nationale Hitparade Top 100)
** 1989–1993: נשיונל טופ 100 (Nationale Top 100)
* 1993–1997: מגה טופ 50 (Mega Top 50)
* 1997–2004: מגה טופ 100 (Mega Top 100)
* 2004–הווה: מגה טופ 50/סינגל טופ 100 (Mega Top 50/Single Top 100)

== מצעדי סוף שנה ==
מצעדי סוף השנה של מצעד 100 הסינגלים ההולנדיים הורכבו מ-1970 עד 1978 על פי הופעות במצעדים השבועיים. משנת 1978 ואילך הם מורכבים על בסיס של מכירת מוזיקה שנתית.

== קישורים חיצוניים ==
* 
* [https://dutchcharts.nl מצעד 100 הסינגלים ההולנדיים] 

== הערות שוליים ==

קטגוריה:מצעדי מוזיקה הולנדיים
מונטריה

מונטריה (בספרדית: Montería) היא בירת מחוז קורדובה שבצפון קולומביה.

עם אוכלוסייה של כ-400,000 תושבים, מונטריה נחשבת לאחת מעשר הערים החשובות ביותר בקולומביה. היא מכונה לה פרלה דל סינו ("הפנינה של נהר הסינו").

== היסטוריה ==
אזור מחוז קורדובה יושב לראשונה על ידי ילידים לאור הנהרות הגדולים שבסביבה. מונטריה המודרנית נוסדה ב-1 במאי 1777<ref></ref> על ידי הקצין הספרדי אנטוניו דה לה טורה אי מירנדה. העיר נקראה בתחילה על שם הירונימוס אך כינוי העיר היה ונשאר מונטריה. בשנת 1803 העיר נשרפה על ידי קבוצת ילידים. ב-1923 הייתה מונטריה לחלק ממחוז בוליבאר, וב-1952 היא הוגדרה כבירת המחוז החדשה של קורדובה.

== כלכלה ==
כלכלת העיר מבוססת בעיקר על גידול בקר, ועל רובע מסחרי משגשג מאוד המורכב מקניונים מודרניים, חנויות ומסעדות. היא נחשבת לבירת גידול הבקר של קולומביה וחוגגת את תואר הזה בפסטיבל שנתי. בנוסף על כך, מונטריה נחשבת ליעד תיירותי חשוב. יש בה יעדים תיירותיים רבים הכוללים אצטדיונים ומרכזי כנסים גדולים.

במונטריה נמצא שדה תעופה בינלאומי, "Los Garzones Airport", המפעיל טיסות באמצעות החברות אוויאנקה וקבוצת LATAM איירליינס. יעדי הטיסה הבולטים הם הערים בוגוטה, מדיין, סנטיאגו דה קאלי ופנמה סיטי.

== קישורים חיצוניים ==

* 
* 

== הערות שוליים ==

קטגוריה:מחוזות קולומביה: ערי בירה
קטגוריה:יישובים שהוקמו ב-1777
מגה טופ 30

מגה טופ 30 (Mega Top 30) הוא מצעד מוזיקה הולנדי שנערך על ידי SoundAware ומתפרסם מדי שבת בין השעות 14:00-16:00 (שעון מקומי) בתחנת הרדיו ההולנדית, NPO 3FM .<ref name="npo3fm"></ref> מצעד המוזיקה התחיל ב-30 בנובמבר 1963, כ-Tijd voor Teenagers Top 10.

המצעד נחשב כאחד משלושת המצעדים הגדולים בהולנד, יחד עם Dutch Top 40 ומצעד 100 הסינגלים ההולנדיים.

== היסטוריה ==
מצעד המוזיקה התפרסם לראשונה ב-23 במאי 1969. השיר הראשון שהופיע במקום הראשון במצעד היה "Israelites" של דזמונט דקר ודה אייסס . האחריות על המצעד הועברה ל-NOS ב-4 בדצמבר 1970.

מצעד המוזיקה הופיע ב-NPO 3FM מאז 5 בדצמבר 1985. ב-1993–1995, מצעד המוזיקה הופיע גם בארגוני שידור אחרים.

מצעד המוזיקה הופיע בתוכנית הטלוויזיה ההולנדית, TopPop ב-1974–1978 ו-1982–1988. כמו כן, מצעד המוזיקה הופיע ב-Top of the Pops ב-2000–2006.

מצעד המוזיקה, שנערך על ידי SoundAware, מתבסס על:<ref></ref>
* הזרמת מוזיקה מספוטיפיי (מאז 2012)
* הורדת מוזיקה (מאז 2005)
* איירפליי בתחנות רדיו הולנדיות: NPO Radio 1, NPO Radio 2, NPO 3FM, 100%NL, Q-music, Radio 538, Radio 10, Radio Veronica, Sky Radio ו-Slam FM.

לאורך השנים היו למצעד המוזיקה מספר שמות:<ref name="npo3fm" />
* 30 בנובמבר 1963 – 29 בינואר 1966: Tijd voor Teenagers Top 10 (עשרת המובילים)
* 5 בפברואר 1966 – 17 במאי 1969: פארול טופ 20 (Parool Top 20; 20 המובילים)
* 24 במאי 1969 – 26 במרץ 1971: הילברסום 3 טופ 30 (Hilversum 3 Top 30; 30 המובילים)
* 2 באפריל 1971 – 20 ביוני 1974: דוורנדה דרטיג (Daverende Dertig; 30 המובילים)
* 27 ביוני 1974 – 9 בדצמבר 1989: נשיונל היטפרייד (Nationale Hitparade; ב-27 ביוני 1974 – 3 ביוני 1978 כ-30 המובילים; ב-10 ביוני 1978 – 21 בפברואר 1987 כ-50 המובילים; ב-28 בפברואר 1987 – 9 בדצמבר 1989 כ-100 המובילים)
* 16 בדצמבר 1989 – 30 בינואר 1993: נשיונל טופ 100 (Nationale Top 100; 100 המובילים)
* 6 בפברואר 1993 – 21 בדצמבר 1996: מגה טופ 50 (Mega Top 50; 50 המובילים)
* 28 בדצמבר 1996 – 28 בדצמבר 2002: מגה טופ 100 (Mega Top 100; 100 המובילים)
* 4 בינואר 2003 – 31 באוגוסט 2019: מגה טופ 50 (Mega Top 50; 50 המובילים)
* 7 בספטמבר 2019 – הווה: מגה טופ 30 (Mega Top 30; 30 המובילים)<ref></ref>

== קישורים חיצוניים ==
* [http://megatop50.3fm.nl/?npo_cc_skip_wall=1&npo_cc=na&npo_rnd=921484428 אתר מגה טופ 50 ב-3FM] 

== הערות שוליים ==

קטגוריה:מצעדי מוזיקה הולנדיים